paragraph_text: Yasodharman ili Yashôdharman (Devanagari:यशोधर्मा) bio je kralj područja Malwa u centralnoj Indiji u prvim desetljećima 6. stoljeća. O njemu postoje relativno oskudni podaci, ali legende govore da je bio princ koji je izgubio kraljevstvo, te ga je u šumi spasila djevojka i savjetima mu pomogla da stvori novu vojsku. S njome je godine 528. porazio Mihirakulu, kralja naroda Huna (Indo-Heftaliti) koji su napadali Indiju nakon propasti Carstva Gupta. Četiri godine kasnije je povodom te pobjede dao podići tri stupa, na kojima tvrdi da mu se vlast prostirala od Himalaja na sjeveru do Travancorea na jugu; većina povjesničara je skeptična prema tim navodima. Vladar države Magadha na istoku je opisan kao njegov prijatelj.